S-60/2017

Mál þetta, sem dómtekið var 16. þessa mánaðar, var höfðað með ákæru útgefinni af lögreglustjóranum á höfuðborgarsvæðinu 14. síðasta mánaðar, á hendur H-kvk-þgf Ý-kvk-þgf P-kvk-þgf H-kvk-þgf, kt. 000000-0000, Lyngmóum 9 í Garðabæ, „fyrir eftirtalin brot framin á árinu 2016:

I.

Þjófnað og fíkniefnalagabrot með því að hafa þriðjudaginn 26. júlí í verslun Momo á Garðatorgi í Garðabæ, stolið fatnaði samtals að verðmæti kr. 18.181 og á sama tíma haft í vörslum sínum 5,52 g af amfetamíni, tvær töflur og 0,16 g af vímuefninu MDMA og 0,25 g af maríhúana, sem lögregla fann við leit í bakpoka ákærðu. [...]

Teljast brot þessi varða við 1. mgr. 244. gr. almennra hegningarlaga nr. 19/1940 og við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærðu á vímuefninu MDMA og maríhúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Þjófnaði:

1. Föstudaginn 12. ágúst í verslun Apótekarans í Domus Medica við Egilsgötu 3 í Reykjavík, stolið snyrtivörum að verðmæti kr. 2.053. [...]

2. Að morgni sunnudagsins 25. september í N1 við Ártúnshöfða í Reykjavík, stolið mat- og snyrtivörum samtals að verðmæti kr. 1.692. [...]

3. Föstudaginn 23. desember í versluninni Lindex í Smáralind í Kópavogi, stolið vörum að verðmæti kr. 25.545. [...]

Teljast brot þessi varða við 1. mgr. 244. gr. almennra hegningarlaga nr. 19/1940.

III.

Fíkniefnalagabrot:

1. Að kvöldi mánudagsins 11. ágúst í íbúð að Fiskakvísl 13 í Reykjavík, haft í vörslum sínum 3,62 g af amfetamíni, 3 töflur og 0,07 g af vímuefninu MDMA, 1,12 g af maríhúana og 1,05 g af tóbaksblönduðu kannabisefni, sem lögregla fann við leit á ákærðu og í tösku hennar. [...]

2. Þriðjudaginn 13. september við Þverholt 5 í Reykjavík, haft í vörslum sínum 11,10 g af maríhúana, sem lögregla fann við leit í tösku ákærðu. [...]

3. Aðfaranótt sunndagsins 25. september við Brimborg við Bíldshöfða í Reykjavík, haft í vörslum sínum 11,23 g af kannabislaufum og 0,55 g af tóbaksblönduðu kannabisefni, sem lögregla fann við leit á ákærðu. [...]

Teljast brot þessi varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærðu á vímuefninu MDMA, maríhúana og kannabis, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar, og jafnframt að framangreind fíkniefni, samtals 9,14 g af amfetamíni, 5 töflur og 0,23 g af vímuefninu MDMA, 12,47 g af maríhúana, 11,23 g af kannabislaufum og 1,60 g af tóbaksblönduðu kannabisefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Um málsatvik er skírskotað til framangreindrar ákæru.

Ákærða sótti ekki þing og boðaði ekki forföll, en í fyrirkalli sem gefið var út 23. síðasta mánaðar og var birt P-kk-þgf Þ-kk-þgf Ó-kk-þgf H-kk-þgf ásamt ákæru málsins á skráðu lögheimili ákærðu 1. þessa mánaðar, kom meðal annars fram að sækti ákærða ekki þing mætti hún búast við að fjarvist hennar yrði metin til jafns við það að hún viðurkenndi að hafa framið þau brot sem hún væri ákærð fyrir og að dómur yrði lagður á málið að henni fjarstaddri, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til framanritaðs og gagna málsins að öðru leyti, að ákærða hafi viðhaft þá háttsemi sem ákært er út af og eru brotin réttilega heimfærð til refsiákvæða í ákærunni. Ákærða hefur því unnið sér til refsingar.

Á meðal gagna málsins eru efnaskýrslur lögreglu frá 12. ágúst 2016, 15. mánaðar, 21. september sama ár og 26. þess mánaðar, um hin haldlögðu fíkniefni, sem þar er greinir frá, að hafi að tegund og magni greinst sem þau efni sem frá greinir í ákæru. Samkvæmt sakavottorði hefur ákærðu í einu tilviki áður verið gerð refsing. Hún gekkst undir sektargreiðslu með sátt hjá lögreglustjóra 2. september á síðasta ári, fyrir brot gegn lögum um ávana- og fíkniefni.

Að framangreindu virtu og með hliðsjón af 77. gr. almennra hegningarlaga nr. 19/1940, þykir refsing ákærðu hæfilega ákveðin fangelsi í þrjátíu daga, en rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. þeirra laga.

Með vísan til 6. mgr. 5. gr. laga nr. 65/1974, skal ákærða sæta upptöku á hinum haldlögðu fíkniefnum, eins og í dómsorði greinir.

Engan sakarkostnað leiddi af meðferð málsins.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærða, H-kvk-nf Ý-kvk-nf P-kvk-nf H-kvk-nf, sæti fangelsi í þrjátíu daga, en fresta skal fullnustu refsingar og skal hún niður falla að liðnum tveimur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940.

Ákærða sæti upptöku á 9,14 g af amfetamíni, fimm töflum og 0,23 g af vímuefninu MDMA, 12,47 g af maríhúana, 11,23 g af kannabislaufum og 1,60 g af tóbaksblönduðu kannabisefni, sem hald var lagt á.

H-kk-nf Þ-kk-nf